open-index/open-wikipedia-markdown huggingface dataset:
இர்பான் கொலோதம் தோடி

**இர்பான் கொலோதம் தோடி** *(Irfan Kolothum Thodi)* ஒர் இந்திய நடையோட்ட வீரராவார். கேரள  மாநிலத்தின் மலப்புறத்தைச் சேர்ந்த இவர் 1990 ஆம் ஆண்டு பிப்ரவரி மாதம் 8 ஆம் தேதியன்று பிறந்தார். 20 கிலோமீட்டர் நடையோட்டத்தில் போட்டியிடும்  இவர், 2012 ஆம் ஆண்டு இலண்டனில் நடைபெற்ற கோடைக்கால ஒலிம்பிக் விளையாட்டுப் போட்டிகளில் பங்கேற்கும் தகுதியைப் பெற்றார்.

இப்போட்டியில் 20 கிலோமீட்டர் தொலைவை 1:20:21 மணி நேரத்தில் நடந்து முடித்து, போட்டியில் பத்தாவது இடம் பிடித்து ஒரு இந்திய தேசிய சாதனையை இவர் நிகழ்த்தினார். முன்னதாக பாட்டியாலாவில் நடைபெற்ற கூட்டமைப்புக் கோப்பை நடையோட்டப் போட்டியில் கலந்து கொண்டு 1:22:09 மணி நேரத்தில் நடந்து சாதனை படைத்திருந்தார். மார்ச்சு 2013 இல் சீனாவிலுள்ள தைகாங்கில் நடைபெற்ற அனைத்துலக தடகளக் கழகங்களின் கூட்டமைப்பு நடத்திய 20 கிலோமீட்டர் நடையோட்டப் போட்டியில் 5 ஆவது இடத்தைப் பிடித்தார்.

ஆங்கிலியன் பதக்க வேட்டை நிறுவனம் இவருக்கு முழு ஆதரவை அளித்தது

## பிற சாதனைகள்

*2011-இல் நடைபெற்ற மாநிலங்களுக்கு இடையிலான முதுநிலை தேசிய தடகள விளையாட்டுப் போட்டிகளில் 1:30:31 மணி நேரத்தில் கடந்து வெள்ளிப் பதக்கம் வென்றார்.
*2011- இல் நடைபெற்ற தேசிய தடகள விளையாட்டுப் போட்டிகளில் 01:27:46 மணி நேரத்தில் கடந்து தங்கப்பதக்கம் வென்றார்.
*2011- இல் நடைபெற்ற கூட்டமைப்புக் கோப்பை முதுநிலை தடகள விளையாட்டுப் போட்டிகளில் 01:22:14 மணி நேரத்தில் நடந்து முடித்து தங்கப்பதக்கம் வென்றார். இந்நேரம், போட்டித் தொடரின் ஒரு புதிய சாதனையாகும்
*2011- இல் நடைபெற்ற அனைத்துலக நடையோட்டப் போட்டியில் 01:22:09 மணி நேரத்தில் நடந்து முடித்து 19 ஆவது இடம் பிடித்தார். இதன் மூலமாக 2012 ஒலிம்பிக்கில் கலந்து கொள்ளும் வாய்ப்பைப் பெற்றார்.
*மாசுகோவில் 2013- ஆம் ஆண்டு நடைபெற்ற உலக தடகளப் போட்டியில் பங்கேற்றார்.

## மேற்கோள்கள்

## புற இணைப்புகள்
* 

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:இந்தியப் பந்தயநடையாளர்கள்
பகுப்பு:இந்திய ஒலிம்பிக் தடகள வீரர்கள்‎
பகுப்பு:Rio Olympic Editathon 2016
வடசென்னை

**வடசென்னை** என்பது சென்னையின் வடக்குப் பகுதியில் அமைந்துள்ள பகுதிகளை பொதுவாக குறிக்கப் பயன்படுத்தப்படும் சொல்லாகும். பல காலகட்டங்களில் இச்சொல் பலவாறாக பயன்படுத்தப்பட்டிருந்தாலும் பொதுவாக கூவம் ஆற்றின் வடக்கே அமைந்துள்ள சென்னையின் பகுதிகளை குறிக்க பயன்படுத்தப்படுகிறது. கிழக்கிந்தியக் கம்பெனி இந்தியாவிற்கு வந்தபோது இப்பகுதியில் பல தொழிற்சாலைகளை நிறுவியது.

## முக்கிய இடங்கள்
வடசென்னையின் அருகே எண்ணூரில் துறைமுகமும் அனல்மின் நிலையமும் அமைந்துள்ளது. சென்னை மீன்பிடி துறைமுகம் இங்கு அமைந்துள்ளது.

## மேற்கோள்கள்

பகுப்பு:சென்னை
பகுப்பு:சென்னையின் புவியியல்
பண்டிட் தீனதயாள் உபாத்தியாயா சந்திப்பு தொடருந்து நிலையம்

**பண்டிட் தீனதயாள் உபாத்தியாயா சந்திப்பு தொடருந்து நிலையம்** (முன்னர் **முகல்சராய் சந்திப்பு**)(நிலையக் குறியீடு: **MGS**) இந்திய மாநிலமான உத்தரப் பிரதேசத்தின் முகல்சராயில் அமைந்துள்ளது. இது இந்தியாவில் அதிக தொடருந்துகள் கடக்கும் சந்திப்புகளின் வரிசையில் நான்காம் இடம் பெறுகிறது. இந்த நிலையத்தில் நாளொன்றுக்கு  200 தொடருந்து வண்டிகள் நின்று செல்கின்றன.

## பெயர் மாற்றம்
முகல்சராய் சந்திப்பு தொடருந்து நிலையத்தின் பெயரை, **பண்டிட் [[தீனதயாள் உபாத்தியாயா]] சந்திப்பு தொடருந்து நிலையம்** என மாற்றம் செய்ய இந்திய அரசின் உள்துறை அமைச்சகம் 14 அக்டோபர் 2017 அன்று முடிவு செய்துள்ளது. 

## மின்மயமாக்கம்
கயா - முகல்சராய் வழித்தடத்தில் உள்ள நிலையங்கள் 1961-63 ஆண்டுவாக்கில் மின்மயமாக்கப்பட்டன. 1963-65 ஆண்டுவாக்கில் முகல்சராய் பணிமனையும் மின்மயமாக்கப்பட்டது.

## பயணிகள்
இது இந்தியாவில் அதிக பயணிகள் வந்து செல்லும் முதன்மையான நூறு தொடருந்து நிலையங்களில் ஒன்று. ஆண்டுதோறும் 65 லட்சம் பயணிகள் வந்து செல்வதாக புள்ளிவிவரம் தெரிவிக்கிறது.

## வசதிகள்
இங்கு குளிரூட்டப்பட்ட ஓய்வறைகளும், சாதாரண ஓய்வறைகளும், உணவகமும் உள்ளன. பணவழங்கி இயந்திரமும் உள்ளது. இந்த நிலையத்தில் இலவச வை-பை வசதியும் உண்டு.
## இதனையும் காண்க
* வாரணாசி சந்திப்பு தொடருந்து நிலையம்

## சான்றுகள்

## மற்ற வலைத்தளங்களில்
* முகல்சராயில் நிற்கும் இரயில்களின் கால அட்டவணை
* இந்தியரயிலின்போ தளத்தில்  முகல்சராயில் நிற்கும் தொடர்வண்டிகளைப் பட்டியல்

பகுப்பு:உத்தரப் பிரதேசத் தொடருந்து நிலையங்கள்
புரோக்சிமா செண்ட்டாரி பி

**புரோக்சிமா செண்ட்டாரி பி** (*Proxima Centauri b*) அல்லது **புரோக்சிமா பி** (*Proxima b*) என்பது நமது சூரியனுக்கு மிக அண்மையில் உள்ள புரோக்சிமா செண்ட்டாரி என்ற செங்குறு விண்மீனின் உயிரினங்களின் வாழ்தகமைப் பிரதேசத்தினுள் சுற்றி வரும் ஒரு புறக்கோள் ஆகும். இது புவியில் இருந்து கிட்டத்தட்ட 4.2 ஒளியாண்டுகள் (1.3 புடைநொடிகள், 40 திரில்லியன் கி.மீ., அல்லது 25 திரில்லியன் மைல்கள்) தொலைவில் செண்ட்டாரசு விண்மீன் தொகுதியில் காணப்படுகிறது. இதுவரை அறியப்பட்ட புறக்கோள்களில் இதுவே நமது சூரியக் குடும்பத்திற்கு மிகக்கிட்டவாகவுள்ள புறக்கோளும், மிகக்கிட்டவாகவுள்ள வாழ்தகமைப் பிரதேசத்தில் உள்ள புறக்கோளும் ஆகும்.

2016 ஆகத்து மாதத்தில், ஐரோப்பிய சதர்ன் வான்காணகம் இக்கோளைக் கண்டுபிடித்துள்ளதாக அறிவித்தது. "அடுத்த சில நூற்றாண்டுகளில்" இக்கோளுக்கு தானியங்கி விண்ணாய்வுப் பயணங்களை மேற்கொள்ளக்கூடியதாக இருக்கும் என ஆய்வாளர்கள் கருதுகின்றனர். ஆரைத்திசைவேக முறை மூலம், விண்மீனின் நிறமாலை வரிகளின் சுழற்சிமுறை டாப்ளர் பிறழ்ச்சியின் மூலம் ஆய்வாளர்கள் இப்புறக்கோளைக் கண்டுபிடித்துள்ளனர். இவ்வாய்வுகளின் படி, புவு குறித்தான இப்புறக்கோளின் வேகத்தின் கூறு கிட்டத்தட்ட 5 கி.மீ./ம ஆகும்.

## மேற்கோள்கள்

## வெளி இணைப்புகள்

* A search for Earth-like planets around Proxima Centauri 
* The habitability of Proxima Centauri b - Pale Red Dot website for future updates 
* 
* 
* 

பகுப்பு:புறக்கோள்கள்
ஊட்டி ஏரி

வலது|thumb
வலது|thumb
**ஊட்டி ஏரி** (**Ooty lake**) என்பது தமிழ்நாட்டின் நீலகிரி மாவட்டம்,  உதகமண்டலத்தில் உள்ள ஒரு ஏரி ஆகும். இது 65 ஏக்கர் பரப்பளவில் அமைந்துள்ளது. இந்த ஏரியில் படகு இல்லம் உள்ளது. இந்த ஏரியில் சுற்றுலா பயணிகள் படகு பயணம் செய்ய ஏற்பாடு செய்யப்பட்டுள்ளது. இந்த ஏரி உதகமண்டலத்தின் முதன்மை சுற்றுலாத் தலமாகும்.

## வரலாறு
ஊட்டி ஏரி ஜான் சல்லிவன் என்பவரால் 1824 இல்  வெட்டப்பட்ட ஒரு செயற்கை ஏரி ஆகும்.   மலை ஓடைகள் பாய்ந்து ஊட்டி பள்ளத்தாக்கை அடையும் பாதையில் நீரைத் தேக்கி ஏரி அமைக்கப்பட்டுள்ளது. ஏரியில் கரை உடைந்து  மூன்று சந்தர்ப்பங்களில் நீரின்றிப் போயுள்ளது.  ஏரி முதலில் மீன்பிடிக்கும் நோக்கத்திற்காக அமைக்கப்பட்டது. என்றாலும் முதன்மையாக ஏரி முழுவதும் படகு பயணம் செய்ய பயன்படுத்தப்படுகிறது. இந்த ஏரியின் அசலான பரப்பளவு குறைந்து போயுள்ளது, காரணம் இந்த ஏரிக்கு உட்பட்ட பகுதியில் தற்போதைய பேருந்து நிலையம், குதிரைப் பந்தய மைதானம்,  ஏரி பூங்கா ஆகியவற்றை அமைத்து ஏரியின் பரப்பளவு சுருக்கப்பட்டுவிட்டது. ஏரி 1973 இல் தமிழ்நாடு சுற்றுலா வளர்ச்சிக் கழகத்தின் வசம் வந்தது.

## அம்சங்கள்
இந்த ஏரியைச் சுற்றி யூக்கலிப்டஸ் மரங்கள் நிறைந்தும்,  இதன் கரையில் தொடர்வண்டிப் பாதையும் செல்கிறது. கோடைக்காலமான மே மாதத்தில் படகுப் போட்டி போன்றவை இரண்டு நாட்கள் நடத்தப்படுகின்றன.
மையம்|750x750px

## படகு இல்லம்
ஏரியை ஒட்டி படகு இல்லம் தமிழ்நாடு சுற்றுலா வளர்ச்சிக் கழகத்தால் கட்டப்பட்டது. ஏரியில் படகுகளில் செல்ல பயணிகளுக்கு மிகுந்த ஆர்வமுள்ளது. படகு துறையில் துடுப்பு படகுகள், மிதி படகுகள்,  மோட்டார் படகுகள் போன்றவை உள்ளன. இங்கு ஒரு  பூங்காவும், அதில் ஒரு சிறிய தொடர்வண்டியும் சுற்றிவருகிறது. பிற குறிப்படத்தக்க அம்சங்களாக சுற்றுலாத்துறையால் இங்கு ஒரு உணவகம் நடத்தப்படுகிறது. மேலும் படகு இல்லம் முன்பு குதிரைவண்டி சவாரி வசதியும் உள்ளது.

## பின்னடைவுகள்
ஏரியில் பெரிய பிரச்சனையாக உள்ளது ஆகாயத்தாமரையின் பெருக்கம்தான். பொதுப்பணித்துறையினர் தொடர்ந்து இந்தக் களைகளை சுத்தப்படுத்தி வருகின்றனர்.
தமிழ்நாடு மாசுக்கட்டுப்பாடு வாரியத்தின் ஒரு ஆய்வின்படி ஊட்டி ஏரி மாநிலத்தின் மிகவும் மாசுபட்ட ஏரிகளில் ஒன்றாக உள்ளது. மனிதர்கள் குடிக்கவோ அல்லது குளிக்கவோ தகுதியற்றதாக உள்ளதாக உள்ளது.

## மேற்கோள்கள்

பகுப்பு:உதகமண்டலம்
பகுப்பு:நீலகிரி மாவட்ட சுற்றுலாத் தலங்கள்
பகுப்பு:நீலகிரி மாவட்ட ஏரிகள்
எண்ணூர் அனல் மின் நிலையம்

எண்ணூர் அனல்மின் நிலையம் தமிழ்நாட்டில் அமைந்துள்ள ஒரு நிலக்கீல் கரி அனல் மின் நிலையம் ஆகும்.

## வரலாறு
எண்ணூர் அனல்மின் நிலையம் 1970ஆம் ஆண்டு மின்உற்பத்தி தேவைகளை நிறைவேற்ற கட்டமைக்கப்பட்டது.தமிழ் நாட்டில் உள்ள முக்கிய நான்கு அனல்மின் நிலையங்களுள் ஒன்றான இது  தமிழ்நாடு மின்சார வாரியத்தால் நிறுவப்பட்டது. தற்போது இந்த நிலையத்தின் முழு திறன்  450 மெகாவாட்டு ஆகும். இந்த நிலையத்திற்கு தேவையான நிலக்கரி எண்ணூர் துறைமுகத்தில் இறக்குமதி செய்யப்படுகிறது. எனினும்,  1000 மெகாவாட்டு திறன் உலையின் கட்டுமான பணிகள் 2007இல் தொடங்கின. இந்நிலையத்தில் தற்போது இரண்டு 60 மெகாவாட் உலையும் மூன்று 110 மெகாவாட் உலையும் அமைந்துள்ளன. கூடுதலாக 500 மெகாவாட் உற்பத்தி உலை நிறுவ பரிந்துரைக்கபட்டு கட்டுமான பணிகள் தொடங்கபட்டன. இந்நிலையத்தின் மொத்த மதிப்பு 270 கோடி ரூபாய் ஆகும்.

## அம்சங்கள்
மாநிலத்தின் முக்கிய உற்பத்தி நிலையமாக திகழும் இதன் உற்பத்தி திறன் அண்மைய ஆண்டுகளில் மேம்படுத்தபட்டுள்ளது.
தமிழ்நாடு மின் உற்பத்தி மற்றும் பகிர்மான கழகத்திடம் இருந்து பல விருதுகளை பெற்றுள்ளது. மேலும், கழிவுகளை சுத்திகரித்து முறையாக வெளியேற்ற சிறப்பு அமைப்புக்களை கொண்டுள்ளது.

இயக்கத்திற்கு தேவையான நிலக்கரி  MCL (தல்கர் மற்றும் எல்பி பள்ளத்தாக்கு), ஒரிசா மற்றும் ECL, ரணிகஞ்சு , மேற்கு வங்காளம் ஆகிய இடங்களில் இருந்து பெறப்படுகிறது. 2008–2009 ஆண்டின் கொள்திறன் காரணி (plant load factor) 49.17 சதவிகிதம் ஆகும்.

### உற்பத்தி திறன்

## மேம்பாடுகள்
எண்ணூர் மின் நிலையத்தில் மேம்படுத்தல் நடைபெறுகிறது. இங்கு சிறப்பு பொருளாதார மண்டலம் அமைப்பது குறித்து விவாதிக்கப்பட்டு வருகிறது. இந்த புதிய திட்டம் அண்மைய தொழில்நுட்பத்தை பயன்படுத்தி இந்நிலையத்தின் உற்பத்தியை பெருக்க வடிவமைக்கபட்டது. இத்திட்டத்தில் நுட்ப நடைமுறைபடுத்தல் பற்றியும் தெரிவிக்கப்பட்டுள்ளது. எனினும் அண்மைய வருடங்களில் தமிழ்நாட்டில் நிலவும் நிலக்கரி பற்றாக்குறையால், இந்நிலையத்திற்கு நிலக்கரி இறக்குமதி செய்யப்பட்டு பயன்படுத்தபடுகிறது.

## இவற்றையும் பார்க்க
* வடசென்னை அனல் மின் நிலையம்
* இந்தியாவில் உள்ள மின் சக்தி நிலையங்களின் பட்டியல்

## மேற்கோள்கள்

பகுப்பு:தமிழ்நாடு அனல் மின் நிலையங்கள்
பகுப்பு:சென்னை
 பகுப்பு:இந்திய அனல் மின் நிலையங்கள்
பர்தீப் மோர்

**பர்தீப் மோர்** *(Pardeep Mor)* ஓர் இந்திய தொழில்முறை வளைகோல் பந்தாட்ட வீரராவார். 1992 ஆம் ஆண்டு சூன் மாதம் 3 ஆம் தேதி இவர் பிறந்தார். பஞ்சாப் மாநிலத்தைச் சேர்ந்த இவர் பொதுவாக வளை கோல் பந்தாட்டத்தின் போது தடுப்பு ஆட்டக்காரராக களமிறங்கி விளையாடுவதில் நிபுணத்துவம் பெற்றவராவார்.

## சாதனைகள்

இரியோ டி செனீரோவில் நடைபெற்ற 2016 கோடைகால ஒலிம்பிக் போட்டிகளில் ஆடவர் வளைகோல் பந்தாட்ட அணியில் இடம் பிடித்தார்.
2015 ஆம் ஆண்டில் உள்நாட்டுப் போட்டிகளில் விளையாடுவதற்காக கலிங்கா இலேன்சர் நிறுவனம் இவரை  $37,000 கொடுத்து ஏலத்தில் எடுத்தது. 16 அனைத்துலகப் போட்டிகளில் விளையாடியுள்ள இவர் கோல்கள் எதுவும் அடிக்கவில்லை. அரியானாவிலுள்ள சோனிபத்தில் அமைந்திருக்கும் இந்திய விளையாட்டு ஆணையத்தில் பர்தீப் மோர் ஒரு உறுப்பினர் ஆவார்.

## மேற்கோள்கள்

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:இந்திய ஒலிம்பிக் வளைதடிபந்தாட்ட வீரர்கள்‎
பகுப்பு:இந்திய வளைதடிப் பந்தாட்ட வீரர்கள்
பகுப்பு:Rio Olympic Editathon 2016
யுனைடெட் ஏர்லைன்சு 4

**யுனைடெட் ஏர்லைன்சு 4** (*United Airlines Flight 4*) எனும் இது, 1935-ம் ஆண்டு அக்டோபர் 7-ம் நாளன்று, போயிங் 247D வகை வானூர்தி ஒன்று, அப்பயண திட்டப்படி ஐக்கிய அமெரிக்காவின் யூட்டா மாகாணத்திலுள்ள சால்ட் லேக் நகரம் என்னுமிடத்திலிருந்து, ஐக்கிய அமெரிக்காவின் மற்றொரு பகுதியான வயோமிங் மாநிலத்தின் தலைநகர் செயென் நகரை நோக்கி புறப்பட்டு இயங்கிக்கொண்டிருந்தது. அதிகாலை சுமார் 02:16 அல்லது 02:17 மணியளவில் செயென் நகர் தரைக் கட்டுப்பாட்டுக்குள் நுழைந்த அவ்வானூர்தி, அடுத்த சில நொடியில் (02:17-ல்) தகவல்தொடர்பு துண்டிக்கப்பட்டது. அந்நேரத்தில், வாநிலையும் ஏறக்குறைய வரம்பற்ற தெளிவாகவே காணப்பட்டுள்ளது. இந்நிலையில், விமானியின் பிழைக் காரணமாக வயோமிங் பிராந்திய கிழக்கு சில்வர் கிரவுன் பகுதியின் மூன்று மைல் (4.8 கி.மீ.) தொலைவில் நடந்த இவ்வானூர்தி விபத்தில், விமான சேவைப்பணியாளர்கள் மூவரும், பயணிகள் 9 பேர்களும் மொத்தமாக 12 பேர்களும் (பயணித்த அனைவரும்) பலியானார்கள்.

## மேற்கோள்கள்

பகுப்பு:1935 இல் வானூர்தி விபத்துகளும் நிகழ்வுகளும்
எமகண்டம்

**எமகண்டம்** இந்த நேரம் எமனுக்கு ஏற்ற நேரமாக கருதப்படுகிறது. ராகு காலம் போன்றே இந்த நேரமும் கெட்ட நேரமாக கருதப்படுகிறது. எமனால் ஆளப்படுகின்ற ஒன்றரை மணி நேரம் எமகண்டம் என்றழைக்கப்படுகிறது.

இந்த நேரத்திலும் சுபகாரியங்களை தொடங்க கூடாது.

ராகு காலம், எமகண்டத்தில் சுப காரியங்கள், சுப நிகழ்ச்சிகள் போன்றவற்றை செய்ய கூடாது.

ராகு, கேது தோஷம் உள்ளவர்கள் ராகு காலத்தில் ராகு, கேது பூஜை செய்யலாம். இந்த பூஜையின் மூலம் திருமணத்தடை, கல்வித்தடை போன்றவை விலகும்.

குரு பகவானின் புதல்வன் எமன் என்பதால், எமகண்ட நேரத்தை முதலில் வியாழக் கிழமையில் இருந்து முதலில் எடுத்துக் கொள்ள வேண்டும். அப்படியே நாட்களை பின்னோக்கி புதன், செவ்வாய், திங்கள், ஞாயிறு, சனி, வெள்ளி என நினைவில் வைத்துக் கொண்டு நேரத்தை வரிசையாக நினைவில் வைத்துக் கொள்ளலாம்.

எமகண்ட நேரம் :
* வியாழக் கிழமை : காலை 6.00 மணி முதல் 7.30 வரை
* புதன் கிழமை : காலை 7.30 மணி முதல் 09.00 வரை
* செவ்வாய்க் கிழமை : காலை 9.00 மணி முதல் 10.30 வரை
* திங்கட் கிழமை : காலை 10.30 மணி முதல் 12.00 வரை

## மேலும் காண்க
* இராகுகாலம்
* யமன் (இந்து மதம்)
* இராகு (நவக்கிரகம்)
* கேது (புராணவியல்)
* இந்து சோதிடம்
* நவகிரகம்
கேத்தரின் அருவி

[வலது|thumb|300x300px|[டால்பின் மூக்கு, குன்னூர்|டால்பின் மூக்குப் பகுதியில் இருந்து கேத்தரின் அருவியின் தோற்றம்]]
**கேத்தரின் அருவி** (*Catherine Falls*) என்பது தமிழ்நாட்டின் நீலகிரி மாவட்டத்தில் உள்ள கோத்தகிரியில் உள்ள ஓர் இரட்டை அருவியாகும். இது மேட்டுப்பாளையம் சாலையிலிருந்து அரவேணு பிரிவு சாலையில் உள்ளது. கோத்தகிரியின் முதன்மையான சுற்றுலா தலமான இது, மிக உயரமான இடத்திலிருந்து தரையில் வந்து விழுகிறது. அருவி விழக்கூடிய மலை நீலகிரி மலைகளில் இரண்டாவது மிக உயர்ந்த இடமாக உள்ளது. இந்த அருவியின் உயரம் ஏறக்குறைய 250 அடி ஆகும். இந்த அருவிக்கு எம்.டி. கோக்பர்ன் என்பவரின் மனைவியின் பெயர் சூட்டப்பட்டதாக அறியப்படுகிறது. இவரால்தான் கோத்தகிரியில் காபி தோட்டம் அறிமுகப்படுத்தப்பட்டது என்று நம்பப்படுகிறது. கேத்தரின் அருவியின் பூர்வீக பெயர் *கெட்டிஹாட ஹல்லா* என்பதாகும். இதன் பொருள் டோல் ஆற்று அடிவாரம் என்பதாகும். இந்த அருவியை முழுமையாக பார்க்கவேண்டுமானால் டால்பின் மூக்கு என்ற இடத்தில் இருந்து பார்த்தால்தான் தெரியும், என்றாலும் ஒரு சாலையில் அருவியின் உச்சியை பார்ப்பது  சாத்தியம்.

## மேலும் காண்க
* கோத்தகிரி

## மேற்கோள்கள்



பகுப்பு:நீலகிரி மாவட்ட சுற்றுலாத் தலங்கள்
பகுப்பு:நீலகிரி மாவட்டத்திலுள்ள அருவிகள்
அய்யனார் அருவி

thumb|200px|ஐயனார் கோயில் அருகில் பாயும் வெள்ளம்
**ஐயனார் அருவி** (*Ayyanar Falls*) என்பது தமிழ்நாட்டின் விருதுநகர் மாவட்டம், இராஜபாளையம் நகரில் இருந்து 10 கி.மீ. (6.2 மைல்) மேற்கே அமைந்துள்ளது. இந்த அருவி மேற்குத் தொடர்ச்சி மலைப்பகுதியில் உள்ளது. இது வடகிழக்கு பருவ கால மழையில் நீர் பெறுகிறது. இராஜபாளையம் நகர மக்களின் குடிநீர் தேவையை நிறைவுசெய்கிறது.

இந்த அருவி இராஜபாளையம் பகுதியின் முதன்மை சுற்றுலா ஈர்ப்பு பகுதியாக உள்ளது. இது விருதுநகர் மாவட்டத்தின் கிழக்குப் பகுதி மக்களின் குறிப்பாக திருவில்லிபுத்தூர், சிவகாசி மக்களின் புகழ்பெற்ற சுற்றுலா தலமாக உள்ளது. இங்கு உள்ள வனப்பகுதி மலை ஏற்றத்தை விரும்புவர்களுக்கு நல்ல இடமாக உள்ளது. அருவிக்கு போகும் வழியில் உள்ள அணை நகரத்திற்கு தேவையான நீரை வழங்குகிறது.

இந்த அருவியைச் சூழ்ந்த மேற்குத் தொடர்ச்சி மலைப் பகுதியானது காட்டுயிர் ஒளிப்படக் கலைஞர்களுக்கு ஆர்வமூட்டும் இடமாக உள்ளது. இந்த அருவியானது இங்கு வாழும் காட்டு விலங்குகளான குரங்குகள், யானைகள், மான்கள், காட்டெருமைகள் ஆகியவற்றிர்கும் நீராதாரமாக விளங்குகிறது. இந்த அருவிக்கு *ஐயனார்*  பெயர் வந்ததற்கு காரணம் இங்கு உள்ள சிறிய காட்டு ஐயனார் கோயிலாகும்.

## நீர்காத்த ஐயனார் கோயில்
இந்த அருவிக்கு பெயர் வரக்காரணமான நீர்காத்த ஐயனார் கோயில் மேற்கு தொடர்ச்சி மலையடிவாரத்தில் இரண்டு ஆறுகளான பழையாறு, நீராறு ஆகியன சேருமிடத்தில் அமைந்துள்ளது. இந்தக் கோயில் 500 ஆண்டுகள் பழமை வாய்ந்தது. பக்தர்கள் தங்கள் குடும்பத்தின் பல்வேறு பிரச்சினைகளுக்கு தீர்வுகாண அய்யனாரை அணுகி வணங்குகின்றனர்..  பக்தர்கள் அய்யனாருக்கு அபிஷேகம் செய்து ஏழைகளுக்கு அன்னதானம் அளிக்கின்றனர்.

### ஐயனார் அருவியில் வெள்ளம்
ஐயனார் அருவிக்கு நாள்தோறும் ஏராளமான பயணிகள் வருகின்றனர். மழைக் காலங்களில் ஏற்படும் திடீர் வெள்ளப்பெருக்கால் மக்கள் கோயிலினுள் மாட்டிக் கொள்கின்றனர். அந்தச் சமயங்களில்  இராஜபாளையத்தில் உள்ள தீயணைப்பு மீட்டுபுத் துறையினர் வந்து பயணிகளை மீட்டு ஆற்றைக் கடக்க உதவுகின்றனர். பெருமழைக் காலத்தில் அருவியில் குளிக்க அனுமதி வழங்கப்படுவதில்லை.

### நீர்த்தேக்கம்
வலது|thumb|இராஜபாளையத்தில் இருந்து 6வது மைல் நீர்த்தேக்கம்
ஐயனார் அருவிக்கு செல்லும் வழியில் ஆறாவது மைல் அணை என்று அழைக்கப்படும் ஒரு நீர்த்தேக்கம் அமைந்துள்ளது. இந்த அணை இராஜபாளையம் நகரில் இருந்து ஆறு மைல் தொலைவில் உள்ளதால் இவ்வாறு அழைக்கப்படுகிறது. இந்த நீர்தேக்கத்தின் முதன்மை நீர் ஆதாரமாக ஐயனார் அருவி உள்ளது. இந்த அணையில் தேக்கப்படும் நீர் ராஜபாளையம் நகரைச் சுற்றியுள்ள கிராமப் பகுதியின் பாசனத் தேவைக்கும், ராஜபாளையத்தில் வாழும் மக்களின் குடிநீருக்கும் முக்கிய ஆதாரமாக உள்ளது. இது ஒரு முக்கிய சுற்றுலா மையமாகவும் உள்ளது. இந்த நீர்தேக்கத்தில் ஒரு நீர்சுத்திகரிப்பு நிலையமும் அமைந்துள்ளது. இந்த அணைப்பகுதியில் குட்டிப்புலி போன்ற பல திரைப்படங்களின் படப்பிடிப்பு நடந்தது.

### சுற்றுலா
ஐயனார் அருவிக்கு அருகில் உள்ள வானூர்தி நிலையம் மதுரை வானூர்தி நிலையமாகும். ஐயனார் அருவியைச் சுற்றி மற்ற சுற்றுலாத்தளங்களாக ஐயனார் கோவில், அருவி அருகே உள்ள அணை, ஸ்ரீவில்லிபுத்தூர், ஐயனார் கோயில் வனப் பகுதி, ஸ்ரீவல்லக்காட்டு கருப்பசாமி கோவில், சஞ்சீவி மலை, சென்பகத்தோப்பு நரைத்த அணில் வனவிலங்கு சரணாலயம் போன்றவை உள்ளன. ஐயனார் அருவியை ஒட்டி வாழும் மக்களின் வாழ்க்கைக்கு இங்கு நடைபெறும் சுற்றுலா உதவிகரமாக உள்ளது.

## மேற்கோள்கள்


பகுப்பு:விருதுநகர் மாவட்டத்திலுள்ள அருவிகள்
டெல்டா 2000

**டெல்டா 2000 தொடர்** *(Delta 2000 series)* என்பவை அமெரிக்காவைச் சேர்ந்த  எரிந்தழியும் ஏவூகல அமைப்பு வகை ஏவூர்திகளாகும். இந்த ஏவூர்திகளைப் பயன்படுத்தி 1974 மற்றும் 1981 ஆண்டுகளுக்கு இடைப்பட்ட காலத்தில் நாற்பத்தி நான்கு சுற்றுப்பாதை ஏவுதல்கள் நடைபெற்றன. டெல்டா குடும்ப வகை ஏவூர்திகளில் டெல்டா 2000 ஏவூர்தியும் ஒன்றாகும். நான்கு இலக்க எண் குறியீட்டைப் பயன்படுத்தி இவ்வகையின் மாறுபட்ட வகைகள் வேறுபடுத்தி அறியப்படுகின்றன.

டெல்டா 1000, டெல்டா 2000 மற்றும் டெல்டா 3000 தொடர் ஏவுகல அமைப்புகள் நாசாவின் அப்போலோ திட்ட ஏவூர்திகளுக்கு முதல் மற்றும் இரண்டாம் கட்ட நிலைகளில் தேவையான அளவுக்குப் பயன்படுத்தப்பட்டன.

தோர் ஏவுகணையின் நீட்சிவடிவமான நீள் தொட்டி தோர் அமைப்பே, டெல்டா தொடரின் முதற்கட்டம் ஆகும். இவ்வடிவத்திலிருந்த தொடக்கக்கால எம்.பி-3-III பொறியானது இராக்கெட்டைன் ஆர்.எசு-27 என்ற பொறி பொருத்தப்பட்டு இயக்கப்பட்டது. அமெரிக்க ஏவுகல வாகனமான சாட்டன் 1பி இல் சிற்சில மாற்றங்களுடன் பயன்படுத்தப்பட்ட எச்-1 பொறியே ஆர்.எசு-27 என்று மறு அடையாளமிடப்பட்டது.  மேலேற்றும் உந்துகைச் சக்தியை அதிகரிக்கும் விதமாக திண்ம ஏவூர்தி உந்துகலங்களான காசுடர்-2 ஆற்றல் நிரப்பிகள் 3 அல்லது 9 எண்ணிக்கையில் இதனுடன் இணைக்கப்பட்டன. டெல்டா பி இரண்டாம் கட்டத்தில், அமெரிக்காவின் தி.ஆர்.டபிள்யூ நிறுவனத்தின் பொறியான தி.ஆர்.201 பொறி பயன்படுத்தப்பட்டது. நிலையான உந்துகை வெளியீட்டிற்காக கட்டமைக்கப்பட்ட நிலவுக்கூடு சரிவுப்பொறியே தி.ஆர்.201 பொறியாகும். உயர் மட்டங்கள் அடைவதை இலக்காகக் கொண்ட மூன்றுகட்ட கட்டமைப்பு தேவைப்படும் ஏவுதல்களில் தையோகால் சிடார்-37டி அல்லது 37-இ ஏவுப் பொறிகளைப் பயன்படுத்தின.

கலிபோர்னியாவிலுள்ள வேண்டன்பெர்க் வான்படைத் தளத்தில் இருக்கும் விண்கல ஏவுவளாகம் 2டபிள்யூ வில் இருந்தும் கேப்கானவெரால் ஏவு வளாகம் 17 இன் இரண்டு ஏவுதளங்களில் இருந்தும் டெல்டா 2000 ஏவுகல அமைப்பு வகைகள் ஏவப்பட்டன. ஏவப்பட்ட நாற்பத்தி நான்கு ஏவுதல்களில் நாற்பத்தி மூன்று வெற்றிகரமாக ஏவப்பட்டன. 1974 ஆம் ஆண்டு சனவரி 19 இல் ஏவப்பட்ட முதலாவது ஏவல்தான் தோல்வியில் முடிந்த ஏவுதலாகும். இம்முயற்சியில் சிகைநெட் 2ஏ என்ற செயற்கைக்கோள் ஒரு பயனற்ற சுற்றுப்பாதையில் நிலைநிறுத்தப்பட்டது.ஒரு மின்னணு தொகுப்பு சுற்றுப் பலகையில் ஏற்பட்ட ஒரு குறுக்குச்சுற்றால் (இரண்டாம் நிலையில்) உயர்நிலைகள் விடுவிக்கப்பட்டன. செயற்கைக்கோளும் நிலையற்ற தாழ் சுற்றுப்பாதைக்குள் (96 x 3,406&nbsp;km x 37.6 பாகை) செலுத்தப்பட்டதால் அது விரைவாக சிதைவுற்றது. தொடர்ந்து மேற்கொள்லப்பட்ட விசாரனையின் முடிவில், மின்சுற்றுப் பலகையில் தரக்குறைவான பூச்சு பூசப்பட்டதுதான் காரணமென்று தெரிவிக்கப்பட்டது.

## மேற்கோள்கள்

*
*

பகுப்பு:விண்வெளிப் பயணம்
பகுப்பு:டெல்டா ஏவூர்திகள்
காட்டேரி அருவி

வலது|thumb|239x239px|கடேரி அருவி
thumb|2010 இல் கடேரி அருவி
thumb|கடேரி அருவியின் சுற்றுப்புறம்
**காட்டேரி அருவி** (*Katary Falls*) என்பது தமிழ்நாட்டின் நீலகிரி மாவட்டத்தில், குன்னூரில் இருந்து ஏறக்குறைய 10 கி.மீ. தொலைவில் உள்ள ஒரு அருவியாகும். இந்த அருவி சுமார் 180 அடி உயரமானது. காட்டேரி அருவிதான் நீலகிரி மலையில் உள்ள மூன்றாவது உயரமான அருவியாகும். இந்த அருவியைக் காணவேண்டுமானால் நடந்துதான் செல்ல வேண்டும்.

இந்த அருவி இந்தியாவின் முதல் நீர் மின் ஆற்றல் நிலையமான, காட்டேரி நீர் மின் நிலையத்தின் தளத்தில் உள்ளது. 

## மேலும் காண்க
* குன்னூர்
* நீலகிரி மலைகள்
* கேத்தரின் அருவி
* சிம்ஸ் பூங்கா
* டால்பின் மூக்கு
* காட்டேரி நீர் மின் நிலையம்

## மேற்கோள்கள்



பகுப்பு:நீலகிரி மாவட்ட சுற்றுலாத் தலங்கள்
பகுப்பு:குன்னூர்
பகுப்பு:நீலகிரி மாவட்டத்திலுள்ள அருவிகள்‎
காட்டேரி நீர் மின் நிலையம்

வலது|thumb|275x275px|நீர்மின் நிலையம்
**கடேரி நீர்மின் நிலையம்** (*Kateri (Katery) [[நீர் மின் ஆற்றல்|hydro electric]] power station*) என்பது தமிழ்நாட்டின்நீலகிரியில் உள்ள ஒரு நீர்மின் நிலையமாகும். இது ஒரு அணைத்  தொடர் ஆகும். மேலும் இந்த நீர்மின்நிலையம் நான்கு 125 கிலோவாட் மின்னாக்கிகள் மற்றும் ஒரு 500 கிலோவாட் மின்னாக்கியைக் கொண்டுள்ளது. இதுதான் இந்தியாவின் முதல் நீர்மின் ஆலை ஆகும்.

## பிற நீர்மின் நிலையங்கள்
நீலகிரி மாவட்டத்தில் உள்ள பிற நீர்மின் நிலையங்கள் பின்வருமாறு;
* பைக்கரா நீர்மின் நிலையம்
* மேயாறு நீர்மின் நிலையம்
* குந்தா நீர்மின் நிலையம்
* முக்கூர்த்தி நுண் மின் நிலையம்
* மரவக்கண்டி நீர்மின் நிலையம் 

## மேலும் காண்க
* குந்தா நீர்மின்னாக்கத் திட்டம்
* மரவக்கண்டி நீர்மின் திட்டம்
* மேயாறு நீர்மின் திட்டம்
* பைக்காரா ஆறு
* காட்டேரி அருவி

## மேற்கோள்கள்



பகுப்பு:நீலகிரி மாவட்டத்திலுள்ள நீர் மின் நிலையங்கள்
கிழக்கிந்தியக் கம்பனி (பக்கவழி நெறிப்படுத்தல்)

**[[பிரித்தானிய கிழக்கிந்திய நிறுவனம்]]** (1600-1874) என்பது பொதுவாகக் **கிழக்கிந்தியக் கம்பெனி** (East India Company'') என அழைக்கப்படுகிறது.

இதனை விட பின்வருவனவும் கிழக்கிந்தியக் கம்பெனி என அழைக்கப்படுகின்றன:

* டச்சுக் கிழக்கிந்தியக் கம்பெனி (1602-1798)
* பிரெஞ்சுக் கிழக்கிந்தியக் கம்பெனி (1664-1769)
* போர்த்துகேய கிழக்கிந்தியக் கம்பெனி (1628-1633)
* ஆத்திரியக் கிழக்கிந்தியக் கம்பெனி (1775-1785)
* தேனியக் கிழக்கிந்தியக் கம்பெனி (1-ஆவது 1616–1650, 2-ஆவது 1670–1729, ஆசியாட்டிக் கம்பெனி 1730) 
* சுவீடியக் கிழக்கிந்தியக் கம்பெனி (1731-1813)
----
கிளியூர் அருவி

**கிளியூர் அருவி (Kiliyur Falls)** என்பது தமிழ்நாட்டின் கிழக்குத் தொடர்ச்சி மலைகளைச் சேர்ந்த சேர்வராயன் மலையில் உள்ள ஒரு அருவி ஆகும். ஏற்காடு ஏரி நிரம்பி வழியும்போது  300 அடி (91 மீட்டர்) உயரத்தில் இருந்து கிள்ளியூர் பள்ளத்தாக்கில் அருவியாக விழுகிறது.

## இடம்
இந்த அருவி ஏற்காடு ஏரியில் இருந்து 2.5 கி.மீ. (1.6 மைல்) தொலைவில் அமைந்துள்ளது. வழியின் இறுதி 500 மீ (1,600 அடி) தொலைவு செப்பனிடப்படாத செங்குத்தான வழியைக்  கொண்டுள்ளது. நீர் நிலைகளில் அதிகபட்சம் நீர் இருக்கும் போதும் பருவமழை நேரத்திலும் அருவியின் காட்சி சிறப்பாக இருக்கும். இந்த இடத்தைக் காண சிறந்த காலம் பருவமழை முடிந்தவுடன் ஆகும்.

## குறிப்புகள்


பகுப்பு:சேலம் மாவட்டத்திலுள்ள அருவிகள்
பகுப்பு:சேலம் மாவட்ட சுற்றுலாத் தலங்கள்
மணலூர்

* மணலூர் ஊராட்சி - சிவகங்கை மாவட்டத்திலுள்ள ஊராட்சி
* மணலூர் ஊராட்சி - திருவாரூர் மாவட்டத்திலுள்ள ஊராட்சி
* மணலூர் ஊராட்சி- தஞ்சாவூர் மாவட்டத்திலுள்ள ஊராட்சி
* மணலூர் ஊராட்சி - கேரள மாநிலம் திருச்சூர் மாவட்டத்திலுள்ள ஊராட்சி
* மணலூர் - கேரள மாநிலம் திருச்சூர் மாவட்டத்திலுள்ள சிற்றூர்
அண்ணாமலை சுவாமிகள்

**அண்ணாமலை சுவாமிகள்** என்பவர் திருச்சுழிக்கு அருகே சமாதியடைந்த சித்தராவார். இவர் விருதுநகரைப் பூர்வீகமாகக் கொண்டவர். பொற்கொல்லர் சமூகத்தில் பிறந்தவர். இல்லறத்தையும், தொழிலையும் துறந்து துறவியாக ஆனார்.

திருச்சுழிக்கு அருகே பெ. புதுப்பட்டி என்ற ஊரில் ஒரு சோலையில் குடியிருந்தார். இவரைச் சுற்றி எப்போதும் உயிரினங்கள் இருந்து கொண்டே இருக்கும். காலையில் பறவைகள் இவரைத் தேடி வந்து உணவினைப் பெற்றுக் கொள்ளும். குழந்தைகளுக்கு அண்ணாமலை தரிசனத்தை காட்டுதல் போன்ற சித்துகளை செய்துள்ளார்.

சமாதியாகும் முன்பு ஒரு லிங்கத்தினைப் பிரதிஸ்டை செய்து வழிபட்டுள்ளார். அவ்விடத்தில் தற்போது சிவாலயம் அமைக்கப்பட்டுள்ளது.

## ஆதாரங்கள்


பகுப்பு:சித்தர்கள்
வந்தனா கடாரியா

**வந்தனா கடாரியா (Vandana Kataria)** (பிறப்பு: 15 ஏப்பிரல் 1992) ஓர் இந்திய மகளிர் வளைதடிபந்தாட்ட வீரர் ஆவார். இவர் இந்தியத் தேசிய மகளிர் வளைதடிபந்தாட்டக் குழுவில் களத்தில் முன்னணியாளராக விளங்குகிறார் .

## மேற்கோள்கள்

## வெளி இணைப்புகள்
* Vandana Kataria  at Hockey India
* Profile at 2014 Commonwealth Games 

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:இந்திய மகளிர் வளைதடிப் பந்தாட்ட வீரர்கள்
பகுப்பு:இந்திய ஒலிம்பிக் வளைதடிபந்தாட்ட வீரர்கள்
பகுப்பு:Rio Olympic Editathon 2016
சத்யானந்தா சித்தர்

**சத்யானந்தா சித்தர்** என்பவர் சென்னை நகரில் கிண்டியில் சமாதியடைந்த சித்தராவார். இவரைக் *கோழிப்பீ சித்தர்* எனவும் *கோழிப்பீ சாமிகள்* எனவும்  அழைக்கின்றனர். இவர் சாய் பாபாவின் நண்பர் என்றும், வட இந்தியாவிலிருந்து இங்கு வந்தவர் என்றும் கூறப்படுகிறது.

இவர் இமயமலை போன்ற பல்வேறு தலங்களுக்குச் சென்றுவிட்டுத் தமிழகத்தில் திருவண்ணாமலைக்கு வந்துள்ளார். அங்கே சில காலம் தங்கியிருந்தவர் வில்வவனமாக இருந்த கிண்டியில் வந்து தங்கியுள்ளார். அவரது உயரமான உருவமும், ஜடாமுடியும் கண்ட மக்கள் அவரை வழிபட்டு வந்தனர்.

லோகநாத முதலியார் என்பவர் இவருக்குப் பணிவிடைகள் செய்து வந்துள்ளார். அவரது குடும்பத்தினர் கோழிப்பீ சாமிகளும், சாய்பாபாவும் இரவில் உரையாடுவதைக் கேட்டுள்ளார்கள்.

1904-ஆம் ஆண்டு சத்யானந்தா சித்தர் ஜீவ சமாதியடைந்தார். அவரது விருப்படி பத்துக்குப் பத்து அடிகள் அளவில் குழி தோண்டி அதனுள் சென்று சமாதி நிலை அடைந்தார். அவருக்கு அருகில் நண்பர் சாய் பாபாவிற்குக் கோயில் எழுப்ப கோரிக்கை வைத்துள்ளார். தற்போது கிண்டியில் கோழிப்பீ சித்தர் சமாதிக்கு அருகே சாய்பாபா கோயில் அமைக்கப்பட்டுள்ளது.

## சித்துகள்
* சிறுவர்கள் இவர் மீது கோழிப்பீயை தூக்கிப் போட, அதனை ரசவாதக் கலையின் மூலம் தங்கமாக மாற்றி திருப்பி தந்துள்ளார்.
* நவகண்ட யோகத்தில் தன்னுடைய உடலை கூறு கூறாக போட்டபடி இருப்பார். மக்கள் வரும்போது முழு உருவில் காட்சி தருவார்.

## ஆதாரங்கள்


பகுப்பு:சித்தர்கள்
ப. அர. சிறிஜேசு

**பரட்டு அரவீந்திரன் சிறிஜேசு (Parattu Raveendran Sreejesh)** (மலையாளம்:പി. ആർ.ശ്രീജേഷ്) ஓர் இந்திய வளைதடிபந்தாட்ட வீரர். இவர் இந்தியத் தேசிய ஆடவர் வளைதடிபந்தாட்டக் குழுவில் இலக்குக் காவலராக விளங்குகிறார். இவர் அக்குழுவின் தலைவராகவும் இருந்துள்ளார். இந்திய வளைதடிபந்தாட்டக் குழுவில், உத்தரப்பிரதேச அணிக்காக விளையாடுகிறார்.

## மேற்கோள்கள்

## வெளி இணைப்புகள்
* Sreejesh Ravindran  at Hockey India

பகுப்பு:1988 பிறப்புகள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:வாழும் மக்கள்
பகுப்பு:இந்திய ஒலிம்பிக் வளைதடிபந்தாட்ட வீரர்கள்
பகுப்பு:Rio Olympic Editathon 2016
சின்னச் சீறா

**சின்ன சீறா** ஒரு இசுலாமியத் தமிழ்க் காப்பியம். இதனை இயற்றியவர் *பனு அகுமது மரைக்காயர்* ஆவார். இதில் நபிகள் நாயகத்தின் திருவாழ்வு முழுவதும் பாடப்பட்டுள்ளது. உமறுப் புலவர் இயற்றிய சீறாப்புராணத்தின் தொடர்ச்சியாகக் கிட்டத்தட்ட 30 ஆண்டுகளுக்குப் பிறகு எழுதப்பட்ட நூல் சின்ன சீறா.

## உள்ளடக்கம்
சின்ன சீறா, சீறாப் புராணத்தின் தொடர்ச்சியாக 30 படலங்களில் **1823** பாடல்ளைக் கொண்டுள்ளது. இதிலுள்ள உள்ள **பாடல்கள்** **விருத்தப்பாவில் அமைந்தவை.**
இந்நூலின் பாடல்கள் *நபிகள் நாயகத்தின் வாழ்க்கையின் இறுதி ஆறு ஆண்டுகளின் நிகழ்வு*களைத் தருகின்றன. உமறுப் புலவரால் சீறாப் புராணத்தில் எழுதிப்படாத பகுதியைப் பனு அகுமது மரைக்காயர் இந்நூலில் நிறைவு செய்துள்ளார்.

நபிகள் நாயகம் ஒன்பது பிறநாட்டு அரசர்கள் ஒன்பது பேரை இசுலாமியத்தில் சேருமாறு அழைத்தக் கடிதங்கள் குறித்துச் சின்ன சீறாவில் காணப்படுகிறது.  கைபர், ஹுனைன், தபூக் போர்கள், மக்காவின் வெற்றியும் அதற்குப் பிறகு அரபுநாடு இசுலாமியத்தில் இணைந்ததையும் இந்நூலில் பனு அகுமது மரைக்காயர் பாடியுள்ளார். ***நபிகள் நாயகம் இறையடி சேர்ந்ததுடன் சின்ன சீறா நிறைவு பெறுகிறது.***

## சான்றுகள்
*4.6 சின்ன சீறா 	
*Ao1134.இசுலாமிய இரட்டைக் காப்பியங்கள்

பகுப்பு:இசுலாமியத் தமிழ்க் காப்பியங்கள்
1935 சபீனா சவோயா-மார்ச்செட்டி எஸ்.73 விபத்து

**1935 சபீனா சவோயா-மார்ச்செட்டி எஸ்.73 விபத்து** (*1935 SABENA Savoia-Marchetti S.73 crash*) எனும் இவ்விபத்து, 1935-ம் ஆண்டு டிசம்பர் 10-ம் நாளன்று, சவோயா-மார்ச்செட்டி எஸ்.73 (*Savoia-Marchetti S.73*)  வகை வானூர்தி ஒன்று, இங்கிலாந்தின் சர்ரே (*Surrey*)  டட்ஸ்பீல்ட் (*Tatsfield *) பிராந்தியத்தில், விமானிகள் பிழையின் காரணமாக விழுந்தது நொறுங்கியது.  இவ்வானூர்தி விபத்தில், விமான சேவைப்பணியாளர்கள் இருவரும், பயணிகள் 9 பேர்களும் மொத்தமாக 11 பேர்கள் (பயணித்த அனைவரும்) பலியானார்கள்.

## மேற்கோள்கள்

பகுப்பு:1935 இல் வானூர்தி விபத்துகளும் நிகழ்வுகளும்
மௌனகுரு முத்துச்சாமி சுவாமிகள்

**மௌனகுரு முத்துச்சாமி சுவாமிகள்** என்பது ம. ரெட்டியபட்டியில் சமாதியடைந்த சித்தராவார். இவர் பொற்கொல்லர் சமூகத்தை சேர்ந்தவர். ஞானத் தேடலுக்காக பொற்கொல்லர் தொழிலை மகன்களிடம் ஒப்படைத்துவிட்டு யோகப் பயிற்சிகளை செய்தார். ம. ரெட்டியபட்டியில் உள்ள கண்மாய்க் கரையில் ஆலமரத்தடியில் தியானம் செய்துள்ளார். அவ்விடத்திற்கு அருகே உள்ள மூதாட்டி தன்னுடைய தோட்டத்தில் ஒரு பங்கினை தானமாக தந்தார். அந்த இடத்தில் ஊர்மக்கள் குடிசை அமைத்து தந்தனர்.

மக்களுக்கு திருநீறு தந்து ஆசி வழங்குவார். அந்த திருநீரே எல்லாவற்றுக்கும் மருந்துபோல மக்களின் பிணிகளைத் தீர்த்து. ஓர் நாள் தான் சமாதியடையும் நாளை பக்தர்களுக்கு தெரிவித்தார். 1938ம் ஆண்டு செப்டம்பர் மாதம் 23ம் நாள் வெள்ளிக் கிழமையன்று கிருஷ்ணபட்ச அமாவாசசையில் சமாதியடைந்தார். அன்று உத்திர நட்சத்திரமாகும். இந்த சமாதிப் பீடத்தில் சிவலிங்க பிரதிஸ்டை செய்து வழிபடுகின்றனர்.

## ஆதாரங்கள்


பகுப்பு:சித்தர்கள்
1455

**1455** (**[[ரோம எண்ணுருக்கள்|MCDLV]]**) பழைய யூலியன் நாட்காட்டியில் புதன்கிழமை ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி 8 &ndash; கிறித்தவர்கள் அல்லாதோரின் நிலங்களைக் கைப்பற்றவும், அவர்களை அடிமைகளாக்கவும் அனுமதியளிக்கும் ஆணையை திருத்தந்தை ஐந்தாம் நிக்கொலாசு போர்த்துக்கல் மன்னர் ஐந்தாம் அல்பொன்சோவிற்குப் பிறப்பித்தார்.}}
* பெப்ரவரி 23 &ndash; நவீன அசையும் அச்சு மூலமாகத் தயாரிக்கப்பட்ட முதலாவது நூல் குட்டன்பேர்க் விவிலியம் நூல் வெளியிடப்பட்டது.
* ஏப்ரல் 8 &ndash; மூன்றாம் காலிக்டசு 209வது திருத்தந்தையாகத் தேர்ந்தெடுக்கப்பட்டார்.
* இங்கிலாந்தில் ரோசாப்பூப் போர்கள் ஆரம்பமாயின.
* மே 22 &ndash; யோர்க் குறுநில மன்னர் ரிச்சார்டு செயிண்ட் அல்பான்சில் இங்கிலாந்தின் ஆறாம் என்றி மன்னரைத் தோற்கடித்து சிறைப்பிடித்தார்.

## பிறப்புகள்

## இறப்புகள்

## மேற்கோள்கள்
சாங்கு சித்த சிவலிங்க நாயனார்

**சாங்கு சித்த சிவலிங்க நாயனார்** என்பவர் சென்னை மாவட்டம் கிண்டியில் ஜீவசமாதியடைந்த சித்ராவார். இந்த சித்தர் நவகண்ட யோகத்தில் வல்லமை பெற்றவர்.

இவரது இயற்பெயர் சிவலிங்கம் என்பதாகும். மெய்ஞான நூல்களை கற்று வள்ளலாரிடம் சமையல் வேலையில் இணைந்தார். அவர் மூலமே ஞானம் பெற்று யோக கலையில் சித்தி பெற்றார். இரண்டடி உயரத்தில் தியானம் செய்தல், நவகண்ட யோகம் எனும் உடல் பாகங்களை கூறு போட்டு சிவபெருமானை நோக்கி யோகம் செய்தல் போன்ற யோகங்களை செய்தார்.

இவரது யோக வல்லமை பற்றி அறிந்த துரைமகனார் என்பவர் சித்தருக்கு கிண்டியில் சுப்பா காலனியில் இடம் கொடுத்தார். அங்கு பக்தர்களுக்கு பல்வேறு சித்துகளை செய்து அருளினார். தத்துவார்த்தம், பக்தி, சித்து, யோகம் போன்றவற்றை அறிந்திருந்தார். செப்புக் காசுகளை பொற்காசுகளாக மாற்றும் ரசவித்தை மூலமாக பொன்னாக பக்தர்களுக்கு தந்தார். அதை மறுப்பவர்களிடம் ஞான உபதேசம் செய்துள்ளார். சமாதி நிலையை அடையும் காலத்தினை முன்பே தெரிவித்து 1900ம் ஆண்டு ஜூலை 12ம் தேதி பவுர்ணமி நாளில் வியாழக்கிழமையன்று ஜீவசமாதியடைந்தார்.

தற்போது இச்சமாதியில் சிவலிங்கம் வைத்து வழிபடுகின்றனர்.

## ஆதாரங்கள்


பகுப்பு:சித்தர்கள்
பரமஹம்ச ஓம்கார சுவாமிகள்

**பரமஹம்ச ஓம்கார சுவாமிகள்** என்பவர்  சென்னை மாவட்டம் கோடம்பாக்கத்தில் ஜீவ சமாதியடைந்துள்ள சித்தராவார்.

## வாழ்க்கை வரலாறு

1921ம் ஆண்டு ஜூன் மாதம் 10ம் நாள் வெங்கடராஜூ - அஸ்தி சுப்பம்மா தம்பதியினருக்கு இரண்டாம் மகனாகப் பிறந்தார். இவர் திருத்தணிக்கு அருகே தும்மலசருவு கண்டிரிகா என்ற கிராமத்தில் பிறந்தார். இவரது இயற்பெயர் செல்லராஜூ என்பதாகும். 1940களில் மாநில அரசுப் பணி மற்றும் மத்திய அரசுப் பணியில் இருந்தார். அப்போது ஞானோதயம் என்ற வார்த்தை குருவைத் தேடி ஞானம் பெற தூண்டியது.

சண்முகாநந்தா எனும் குருவை கண்டு அவரிடம் சீடராக இருந்தார். குருவிடம் பிரணவ மந்திர உபதேசம் பெற்றார். 1949ம் ஆண்டு ஞானோதய மன்றத்தைத் தொடங்கினார். ஆங்கிலம், இந்தி, சமஸ்கிருதம், தெலுங்கு, தமிழ் ஆகியவற்றில் தேர்ச்சிப் பெற்றவர், இந்த மொழிகளில் தன்னுடைய அனுபவங்களையும் உபதேசங்களையும் நூல்களாக வெளியிட்டார். ஜீவ சமாதியடையும் நாளை மூன்று ஆண்டுகள் முன்பே அறிவித்தார். ஜீவ சமாதியடைய தமிழ அரசின் அனுமதியையும் பெற்றார். பின்பு அறிவித்தபடி 1967ம் ஆண்டு ஜனவரி மாதம் 11ம் நாள் அமாவாசையன்று அதிகாலை மூன்று மணிக்கு சமாதியடைந்தார்.

## சித்தர் ஜீவ சமாதி
இவரது சமாதி கோடம்பாக்கத்தில் சாமியார் மடம் பேருந்து நிறுத்தத்தின் அருகே டாக்டர் சுப்பராயன் நகரில் முதல் தெருவில் உள்ளது. இதனை ஞானோதய ஆலயம் என்று அழைக்கின்றனர்.

## ஆதாரங்கள்


பகுப்பு:சித்தர்கள்
வோ.இரா. இரகுநாத்

**வோக்கலிக இராமசந்திர இரகுநாத்** *(Vokkaliga Ramachandra Raghunath)* கன்னடம் "ವೊಕ್ಕಲಿಗ ರಾಮಚಂದ್ರ ರಘುನಾಥ" (பிறப்பு: 1 நவம்பர் 1988) ஓர் இந்தியத் தொழில்முறை வளைதடிபந்தாட்ட வீரர் ஆவார். இவர் களத்தில் முழுபிற்காப்பு வீரராக ஆடுகிறார்.இவர் ஆட்ட்த்தை இழுத்துப் பிடிப்பதில் வல்லவர்.

## மேற்கோள்கள்

## வெளி இணைப்புகள்
* V. R. Raghunath at Hockey India

பகுப்பு:இந்திய ஒலிம்பிக் வளைதடிபந்தாட்ட வீரர்கள்
பகுப்பு:1988 பிறப்புகள்
பகுப்பு:வாழும் மக்கள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:Rio Olympic Editathon 2016
1454

**1454** (**[[ரோம எண்ணுருக்கள்|MCDLIV]]**) பழைய யூலியன் நாட்காட்டியில் செவ்வாய்க்கிழமை ஆரம்பமான ஒரு சாதாரண ஆண்டாகும்.

## நிகழ்வுகள்
* பெப்ரவரி 4 &ndash; புருசியக் கூட்டமைப்பு, போலந்து இராச்சியம் ஆகியவற்றுக்கிடையில் பதின்மூன்று ஆண்டுகள் (1454–66) ஆரம்பமானது.
* திருச்சபை வரலாற்றின் நடுக் காலம் ஆரம்பம்.
* குட்டன்பேர்க்கின் அச்சியந்திரசாலை முதலாவது அச்சுநூல்களை அச்சிட்டது.

## பிறப்புகள்
* மார்ச் 9 &ndash; அமெரிகோ வெஸ்புச்சி, இத்தாலிய நாடுகாண் பயணி (இ. 1512)

## இறப்புகள்

## மேற்கோள்கள்
அசிட்டோலாக்டோன்

**அசிட்டோலாக்டோன்** *(Acetolactone)* என்பது  (C2H2O2) என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் α- அசிட்டோலாக்டோன் என்றும் அழைக்கப்படுகிறது. இலாக்டோன் குடும்பத்தில் உள்ள மிக எளிய உறுப்பினரான இச்சேர்மம் கீட்டோனின் எப்பாக்சைடு என்று விவரிக்கப்படுகிறது. 1997 ஆம் ஆண்டு கண்டறியப்பட்ட இச்சேர்மம், பொருண்மை நிரல் ஆய்வு பரிசோதனைகளில் மாறுமியல்புடைய இனமாகக் கருதப்படுகிறது .  
அசிட்டோலாக்டோனை மொத்தமாக தனிமைப்படுத்த இயல்வில்லை என்றாலும், அதனோடு தொடர்புடைய இனமான பிசு(முப்புளோரோமெத்தில்)அசிட்டோலாக்டோன் ((CF3)2C2O2) என்ற சேர்மம் அறியப்படுகிறது. இச்சேர்மத்திலுள்ள இரண்டு முப்புளோரோமெத்தில் தொகுதிகளிலிருந்து இது மின்னணு உறுதியாக்கம் அடைகிறது. 25 பாகை செல்சியசு வெப்பநிலையில் இதன் அரைவாழ்வுக் காலம் 8 மணிகளாகும். பிசு(முப்புளோரோமெத்தில்)மலோனைல் பெராக்சைடை ஒளிச்சிதைவு செய்வதன் மூலம் அசிட்டோலாக்டோன் தயாரிக்கப்படுகிறது 

## மேற்கோள்கள்

## இவற்றையும் காண்க

*α-புரொப்பியோலாக்டோன்
*ஆக்சாலிக் நீரிலி

பகுப்பு:எப்பாக்சைடுகள்
பகுப்பு:இலாக்டோன்கள்
எதிரி சொத்து பாதுகாப்பு சட்டம் (இந்தியா)

**எதிரி சொத்து பாதுகாப்பு சட்டம்** (*Enemy Property Act, 1968*) 1947இல் இந்தியப் பிரிவினையை அடுத்து, இந்தியாவிலிருந்து பாகிஸ்தான் நாட்டில் குடியேறிவர்களின் அனைத்து விதமான சொத்துகளை நிர்வாகம் செய்வதற்காக,  1965 இந்திய-பாகிஸ்தான் போருக்குப் பின்னர் இந்திய அரசால் எதிரி சொத்து சட்டம், 1968ஆம் ஆண்டில் நடைமுறைப்படுத்தப்பட்டது. இச்சட்டப்படி பாகிஸ்தான், வங்காளதேசம் மற்றும் சீனாவில் குடியேறியவர்களின் சொத்துக்களை கைப்பற்றி பராமரிக்க, இந்திய அரசு சில முகவர்களை  பாதுகாவலர்களாக நியமித்தது.

## சட்ட திருத்தம்
1968ஆம் ஆண்டின் எதிரி சொத்து பாதுகாப்பு சட்டத்தில் சில திருத்தங்களுடன் 7 சனவரி 2016 அன்று இந்திய அரசு அவசரச் சட்டம் பிறப்பித்தது. பின்னர் திருத்தப்பட்ட எதிரி சொத்து பாதுகாப்பு சட்டம்,  மார்ச் 8, 2016 அன்று இந்திய நாடாளுமன்றத்தின் மக்களவையில் நிறைவேறியது. இதன்படி பாகிஸ்தானுக்கு குடியேறிவர்கள், இந்தியாவில் உள்ள தங்கள் சொத்துகளை விற்பனை செய்ய இயலாது. எதிரி சொத்துகளை இப்போதும் பராமரித்து வருபவர்கள் அது தனிநபராக இருந்தாலும் அல்லது  அரசுத் துறையாக இருந்தாலும், அவர்களிடமிருந்து அச்சொத்தை கைப்பற்றி இந்திய அரசு ஏலம் மூலம் விற்பனை செய்யும் என்பதே இச்சட்டத் திருத்த முன்வடிவத்தின் சிறப்பு அம்சமாகும்.

## சொத்துக்கள்
இந்தியாவில் எதிரி சொத்து என்பது இந்தியா-பாகிஸ்தான் பிரிவினைக்குப் பின்னர், பாகிஸ்தான் குடியுரிமையை எடுத்துக் கொண்டவர்களின் சொத்துக்களும், 1965 மற்றும் 1971 இல் நடந்த போர்களுக்குப் பின்னர் பாகிஸ்தான் நாட்டுக் குடியுரிமை பெற்றவர்களின் சொத்துக்களும், 1962 இந்திய சீனப் போர்க்குப் பிறகு, இந்தியாவில் இருந்து சீனாவுக்குச் சென்ற மக்கள் விட்டுச் சென்ற சொத்துக்களும் ஆகும். இதன்படி 9,280 சொத்துக்கள் பாகிஸ்தானியருடையதும், 126 சொத்துக்கள் சீன நாட்டினருடையதும் என மொத்தம் 9,406 எதிரி சொத்துக்கள் உள்ளன.

பிப்ரவரி 2023-இல் இந்திய அரசால் கைப்பற்ற எதிரி சொத்துக்களின் மதிப்பு 3,400 ஆகும்.

## சில சொத்துக்களின் பட்டியல்
* மும்பையில் உள்ள முகமது அலி ஜின்னா மாளிகை
* சென்னை மண்ணடி, அரண்மனைக்காரன் தெருவிலுள்ள தமிழ்நாடு தவ்ஹீத் ஜமாஅத் அமைப்பின் தலைமை அலுவலகம்.

## எதிரி சொத்துக்கள் ஏலம்
இந்திய அரசின் வசம் உள்ள எதிரி சொத்துக்களை எதிரி சொத்துகளின் பாதுகாவலர் மூலம் ஏலம் விடுவதற்கான நடவடிக்கை துவக்கப்பட்டுள்ளது மத்திய உள்துறை இணை அமைச்சர் அஜய் மிஸ்ரா தெனி 25 சூலை 2023 அன்று மக்களவையில் அறிவித்தார்.

இந்தியா முழுவதும் ஒரு இலட்சம் கோடி ரூபாய் மதிப்புள்ள 12,611 எதிரி சொத்துக்கள் உள்ளது. இதில் உத்தர பிரதேசத்தில் 6,255 சொத்துக்களும், தமிழகத்தில் 67 எதிரி சொத்துக்கள் உள்ளது.

## இதனையும் காண்க
* இந்தியாவிற்கான எதிரி சொத்துகளின் பாதுகாவலர்
## மேற்கோள்கள்


## வெளி இணைப்புகள்
*  the enemy property act, 1968
* Enemy property to the finance minister's rescue?
* Enemy properties scam in UP: CBI conducts searches, books 53 people

பகுப்பு:இந்தியாவில் சட்டம்
பகுப்பு:இந்திரா காந்தி ஆட்சி
பகுப்பு:இந்திய அரசின் சட்டங்கள்
சரணாகதி

**சரணாகதி** (**Saranagati** – surrender) என்பது இந்து சமயத்தின் வைணவ அடியார்கள், எவ்வித பலன் கருதாமல், தங்களை உடல் அளவிலும், ஆன்ம அளவிலும் முழுவதுமாக, பரம்பொருளான திருமாலிடத்தில் ஒப்புவிக்கும் ஒரு வகையான பக்தியாகும். சரணாகதி தத்துவம் இராமானுசர் மற்றும் சைதன்யர் ஆகியவர்களால் வலியுறுத்தப்பட்டதாகும். 

பக்தனின் உயர்ந்த குறிக்கோளான திருமாலையும் இலக்குமியையும் அல்லது கிருஷ்ணரையும் இராதையையும்  அடைவதற்கு, சரணாகதியே எளிதானது என இராமானுசரும், சைதன்யரும் போதிக்கின்றனர்.

வீடணன் மற்றும் கஜேந்திரன் முறையே இராமர் மற்றும் பெருமாளிடம் 
செய்த சரணாகதி வைணவ சமயத்தில் பெரிதும் போற்றப்படுகிறது. 

## மேற்கோள்கள்
* *Sri Vaishnavism: an Elementary treatise for beginners, published Sri Thillasthanam Swamy Kainkarya Sabha, Bangalore India & the Sri Vishishtadvaita Research Centre, Madras India*

பகுப்பு:இந்து சமய வழக்கங்கள்
ஆசிய பசிபிக்

**ஆசிய-பசிபிக்** அல்லது **ஆசியா பசிபிக்**  (Asia-Pacific or  Asia Pacific) (சுருக்கப் பெயர்:APAC,  Asia-Pac , **AsPac**, **APJ**, **JAPA** or **JAPAC**)  மேற்கு பசிபிக் பெருங்கடல் கரையோரைத்தின் கிழக்கு ஆசியா, தெற்கு ஆசியா, தென்கிழக்கு ஆசியா மற்றும் ஓசியானியா  பிராந்தியங்களை உள்ளடக்கியதாகும்.

## கூட்டுப் பிராந்தியங்கள்
பொதுவாக ஆசிய பசிபிக் மண்டலம் பின்வரும் நாடுகளைக் கொண்டுள்ளது.

**[[தென்கிழக்கு ஆசியா]]**
*
*
*
*
*
*
*
*
*
*
*

**[[கிழக்காசியா]]**
*
** 
** 
*
* 
*
*
*

**[[பொலினீசியா]]**
*
*
*
* 
*
*
*
*
*
*
*
*
*
*
*
*
*

**[[ஆஸ்திரேலியா]]**
*
**
**
**
**
**
**
**

**[[சிலாந்தியா (கண்டம்)|சிலாந்தியா]]**
*
**
**
**

** [[மெலனேசியா]]**
*
*
* 
*
*
*
*

**[[மைக்ரோனேசியா]]**
*
*
*
*
*
*
*
*
*

**[[தெற்காசியா]]**
*
*
*
*
*
*
*
*

**[[மைய ஆசியா]]**
*
*
*
*
*

**[[மேற்கு ஆசியா]]**
*
*
*
*
*
*
*
*
*
*
*
*
*
*
*

## முதன்மை நாடுகளும் பிராந்தியங்களும்

## இதனையும் காண்க
* இந்தோ பசிபிக்

## மேற்கோள்கள்


## வெளி இணைப்புகள்

பகுப்பு:ஆசியா
பகுப்பு:ஓசியானியா
பகுப்பு:ஆசியப் புவியியல்
அக்கா பரதேசி சுவாமிகள்

**அக்கா சுவாமிகள்** என்பவர் புதுச்சேரி வைத்திக்குப்பத்தில் ஜீவசமாதி அடைந்த சித்தர் ஆவார். இவரைக் *குரு அக்கா சுவாமிகள்*, *அக்கா பரதேசி சாமியார்*, *அக்கா சித்தர்* போன்ற பெயர்களில் பக்தர்கள் அன்போடு அழைத்தனர்.

## வரலாறு
சிறுவயதில் மாடு மேய்த்துக் கொண்டிருக்கும் போது, களிமண்ணால் விநாயகர் சிலை செய்து பூஜித்து மகிழ்ந்தார். அவருடைய விநாயகரை ஒரு பெண்ணும் வழிபட்டுள்ளார். தன்னுடைய பிள்ளையாரை வணங்கும் அப்பெண்ணின் செயலைக் கண்டு மகிழ்ந்து அப்பெண்ணின் கைகளில் முத்தம் தந்தார். அப்பெண்ணோ " அக்கா வயதுடைய பெண்ணிற்கு முத்தம் கொடுத்தல் தகுமோ " எனக் கூறினாள். அதனை நினைத்துச் சிறுவனாக இருந்த அக்கா சாமியார் வருந்தினார். பின் பெண் இன்பத்திலிருந்து தன்னை விலக்கி அனைவரையும் அக்கா என அழைக்கலானார். இவர் அனைவரையும் அக்கா என அழைத்துவந்தமையால் அக்கா சுவாமிகள் என்று அழைக்கப்பட்டார்.

## சமாதிக் கோயில்
இவர் 1872 -ஆம் ஆண்டு ஜீன் மாதம் ஜீவ சமாதி அடைந்தார். ஜீவ சமாதிக் கோயிலில் அக்கா சுவாமிகளின் பிரதான சீடரான நாராயண சுவாமிகள் சன்னதியும் அமைந்துள்ளது. இவரது 110-ஆவது குருபூசையானது 2015 -ஆம் ஆண்டு நடந்தது. அந்நாளில் புதுச்சேரி முதல்வரான ரங்கசாமியும், இந்து சமய அறநிலையத்துறை ஆணையர் குணசேகரன் ஆகியோர் கலந்து கொண்டனர்.

## சித்துகள்
* மீன்களை உயிர்ப்பித்தார்.
* ஊழ்வினை தீரச் சுவாமிகளைச் சாப்பிட அழைக்கும் அன்பர்களிடமிருந்து ஒரு ரூபாயைப் பெற்றுப் புதுவை சோலைத்தாண்டவ குப்பதில் இருந்த அச்சுக்கூடத்தார் வீட்டில் கொடுத்தார்.
* யாழ்ப்பாணத்தில் செல்வந்தர் கேலிக்காகச் சுடச் சுட அன்னாபிசேகம் செய்தார். இருப்பினும் அதைப் பொருட்செய்யாமல் யோகத்தில் இருந்தார்.
* கண்பார்வையைக் குருடருக்குத் தந்தார்.
* தாசிகள் இருவர் சுவாமிகளை அவர்களின் இல்லத்திற்கு அழைத்து சென்று உறவு கொள்ள முயன்றனர். அந்த வீடு இடிந்து நாசமாகியது.

## ஆதாரங்கள்


பகுப்பு:சித்தர்கள்
அமெரிக்கன் எயர்லைன்ஸ் வானூர்தி 1 (1936)

**அமெரிக்கன் எயர்லைன்ஸ் வானூர்தி 1** (*American Airlines Flight 1 (1936*) எனும் பெயரிடப்பட்ட இது, ஒரு வானூர்தி விபத்தின் சம்பவமாகும். 1936-ம் ஆண்டு, சனவரி 14-ல் நிகழ்ந்த இச்சம்பவத்தில், மூன்று சேவைப் பணியாளர்கள் உட்பட 17 பேர்கள் (பயணித்த அனைவரும்) கொல்லப்பட்டனர். அமெரிக்கன் எயர்லைன்ஸ் நிறுவனத்தின் கீழ் இயக்கப்பட்ட "டக்ளஸ் டி-சி 2" (*Douglas DC-2*) வகையை சார்ந்த இவ்வானூர்தி, திட்டமிடப்பட்ட பயணப்படி உள்ளூர் பயணிகளுடன் அமெரிக்காவின் டென்னசி மாநிலத்திலுள்ள மெம்ஃபிஸ் நகரிலிருந்து, அமெரிக்காவின் மற்றொரு பிராந்தியமான ஆர்கன்சஸ் மாநிலத்தின்  தலைநகர் லிட்டில் ராக் மாநகரத்திற்கு  சென்றுகொண்டிருந்தபோது "குட்வின், ஆர்கன்சாஸ்" (*Goodwin, Arkansas*) என்ற பகுதி அருகே சதுப்பு நிலத்தில் மரங்களில் மோதி சிதைந்து விழுந்து நொறுங்கியதாக அறியப்பட்டது.

## மேற்கோள்கள்

பகுப்பு:1936 இல் வானூர்தி விபத்துகளும் நிகழ்வுகளும்
அரிகண்டம்

thumb|அரிகண்ட சிற்பம் திருவாசி மாற்றுரைவரதேசுவரர் சிவாலயத்தின் பிரகாரத்தில் உள்ளது.

**அரிகண்டம்** என்பது இறைக்கு தன்னுடைய தலையை ஒரே வெட்டில் அறுத்து சமர்ப்பிப்பதாகும்.  இந்த முறையில் தலையை ஒரு கையால் பிடித்துக் கொண்டோ, தலையை ஓரிடத்தில் இழுத்துக் கட்டியோ மறுகையால் வாள் கொண்டு கழுத்தினை அறுத்து பலி தந்தனர். இந்த வழக்கம் கொற்றவை எனும் காளிதேவிக்கு தங்கள் உயிரை தந்துள்ளனர். தமிழகத்தில் இந்த அரிகண்ட சிற்பங்கள் பல்வேறு இந்து சமய கோயில்களில் காணப்படுகின்றன. சில சிற்பங்கள் கோயில்களில் அல்லாமல் வெட்ட வெளியில் இருக்கின்றன. கொற்றவை தெய்வத்திற்கு கொடுக்கப்பட்ட இந்த பலி முறை குறித்து வைக்கப்பட்ட சிலைகள் கொற்றவை தெய்வக் கோயில்கள் அழிந்தபின்பும் உள்ளதாக கருதப்படுகிறது.

புலவர்கள் தங்களுடைய திறனை நிறுபனம் செய்ய தங்களுக்குள் பல்வேறு போட்டிகளை வைத்துக் கொண்டனர்.  அதில் அரிகண்டம் என்று குறிப்பிடும் படியான போட்டியில் கழுத்தில் கத்தியினைக் கட்டிக் கொண்டு அமர்ந்திருப்பர், போட்டிக்கு கொடுக்கப்படும் பொருள் அவர் கவி பாட வேண்டும். அதில் தவறும் பட்சத்தில் அந்த கத்தியால் தன்னுடைய கழுத்தினை அரிந்து கொண்டு சாக வேண்டும். இவ்வாறு புலவர்கள் யமகண்டம் என்றொரு போட்டியிலும் பங்கேற்றுள்ளனர். 

## தவறான செய்திகள்
பல ஆய்வாளர்கள் யமகண்டத்தினை அரிகண்டம் என்று குறிப்பிட்டுள்ளார்கள். அபிராமி அந்தாதி பாடிய அபிராமி பட்டர் யமகண்டத்தில் நின்று பாடியுள்ளார். சிலர் அதனை அரிகண்டம் என்று குறிப்பிட்டுள்ளார்கள். 

## ஆதாரங்கள்


பகுப்பு:தமிழர் வரலாறு
காரைக்கால் காரைக்காலம்மையார் கோயில்

**காரைக்கால் அம்மையார் கோவில்** என்பது புதுச்சேரி மாநிலத்தில் காரைக்கால் நகரில் அமைந்துள்ள கோவிலாகும். இக்கோவில் நாயன்மார்களுள் ஒருவரான காரைக்கால் அம்மையாரை மூலவராகக் கொண்டதாகும். இந்தக் கோவில் காரைக்கால் சோமநாதர் சிவாலயத்தினுள் காணப்படுகிறது. 

காரைக்கால் அம்மையார் கோவிலின் முன்மண்டபத்தில் வண்ண ஓவியங்கள் வரையப்பட்டுள்ளன. காரைக்கால் அம்மையாரின் சந்நிதியின் சுதை சிற்பங்களில் அவரின் வாழ்க்கை வரலாறு வடிக்கப்பட்டுள்ளது. கோவிலின் பிரகாரத்தில் ஓவியங்கள் வரையப்பட்டுள்ளன. 

## தலவரலாறு
காரைவனம் என்று அழைக்கப்பட்ட பகுதியாக தற்போதைய காரைக்கால் அமைந்திருந்தது. அங்குத் தனதத்தன் - தர்மவதி தம்பதியினர் வாழ்ந்தனர். அவர்களுக்குப் புனிதவதி எனும் மகள் இருந்தாள். அவள் சிவபெருமானின் மீது அளவுகடந்த பக்தி கொண்டிருந்தாள். தனதத்தர் வணிகர் குலத்தலைவன் ஆதலால் புனிதவதிக்குத் திருமண வயது வந்ததும், பரமதத்தன் எனும் பெயருடைய வணிகருக்குத் திருமணம் செய்து கொடுத்தார். 

புனிதவதியின் பக்தியைச் சோதிக்க இறைவன் திருவிளையாடல் நடத்தினார். ஒரு நாள் சிவபக்தர் மூலமாகச் சுவைமிகுந்த இரு மாங்கனிகள் பரமதத்தனுக்குக் கிடைத்தது. அதை வீட்டிற்குப் பணியாள் மூலம் கொடுத்து அனுப்பினான். புனிதவதி சைவ சமயத்தவள் என்பதால் அடியாருக்கு உணவிடும் வழக்கத்தைக் கொண்டிருந்தாள். அன்றும் ஓர் அடியார் வீட்டிற்கு உணவருந்த வர, அவருக்கு மாங்கனிகளில் ஒன்றைப் படைத்தார். பரமதத்தனுக்கு இந்தச் சைவ மரபில் நாட்டம் இல்லையென்பதால், அவனிடம் அடியாருக்கு உணவிடுவதைப் பற்றிப் புனிதவதி தெரிவிப்பதில்லை. 

பரமதத்தன் உணவருந்த வரும் போது, அவனுக்கு மீதமிருந்த மாங்கனியைப் படைத்தார். அதனுடைய சுவையில் மயங்கிய பரமதத்தன் மற்றொரு கனியையும் தனக்கே வைக்கும்படி கூறினான். கணவனின் ஆசையை நிறைவேற்ற எண்ணிய புனிதவதி, சமையல் அறைக்குச் சென்று இறைவனை வேண்டி மாங்கனியொன்றைப் பெற்றாள். அதைக் கணவன் பரமதத்தனுக்குப் படைத்தார். முதலில் உண்ட கனியை விட தற்போது உண்ட கனி மேலும் சுவைமிக்கதை அறிந்து அதன் காரணத்தினை வினவினான். புனிதவதியும் இக்கனி இறைவன் தந்தது என்றாள். அவள் கூறியதைக் கேட்டு வியப்படைந்து தற்போதும் அது போல கனியை இறைவனிடமிருந்து பெற்று காட்டு என்றான். புனிதவதியும் இறைவனை வேண்டி கனியைப் பெற்றாள். அதைக் கண்டு புனிதவதி வணக்கத்திற்கு உரியவள் என்று பரமதத்தன் முடிவு செய்தான்.

அவளைப் பிரிந்து வேறிடம் சென்று வேறு பெண்ணைத் திருமணம் செய்து இல்லறம் நடத்திக் குழந்தைப் பெற்றான். அப்பெண்ணிற்குப் புனிதவதி என்ற தன் முதல் மனைவியின் பெயரையே இட்டான். புனிதவதியைக் குடும்பத்தினருடன் சென்று காலில் விழுந்து வணங்கினான்.

புனிதவதி இனி இல்லற வாழ்வு வேண்டாம் எனத் தன்னுடைய உடலைப் பேயுருவமாக மாற்றி இறைவன் மீது பாடல்கள் பாடினார். கைலாயம் வருக என இறைவன் அழைத்தமையால் அவ்விடம் சென்றார். இறைவன் வசிக்கும் இடத்தில் காலால் நடந்து செல்ல கூடாதெனத் தலையால் நடந்து சென்றார். அதைக் கண்ட சிவபெருமான் "அம்மையே" என அழைத்தார்.

## மாங்கனித் திருவிழா
இக்கோவிலில் நடைபெறும் மாங்கனித் திருவிழா தமிழ் மாதங்களில ஆனி மாதம் பௌர்ணமி நாளன்று பெருஞ்சிறப்பாகக் கொண்டாடப்படுகிறது.

## படத்தொகுப்பு

காரைக்கால் அம்மையார் சுதை சிற்பம்.jpg|காரைக்கால் அம்மையார் சுதை சிற்பம்
காரைக்கால் அம்மையார் கோயில் உள்தோற்றம்.jpg|காரைக்கால் அம்மையார் கோயில் உள்தோற்றம்
காரைக்கால் அம்மையார் புனிதவதி சுதைசிற்பம்.jpg|காரைக்கால் அம்மையார் புனிதவதி சுதைசிற்பம்
காரைக்கால் அம்மையார் சுதைசிற்பம்.jpg|காரைக்கால் அம்மையார் சுதைசிற்பம்


## ஆதாரங்கள்


பகுப்பு:நாயன்மார் அவதாரத் தலங்கள்
பகுப்பு:காரைக்கால் மாவட்டத்திலுள்ள கோயில்கள்
படாக்சான் மாகாணம்

**படாக்சான் மாகாணம்** (Badakhshan)  (பாரசீகம்: بدخشان ), ஆப்கானித்தான் நாட்டின் 34 மாகாணங்களில் ஒன்று. இம்மாகாணம் 28 மாவட்டங்கள் கொண்டது. இதன் தலைநகரம் பைசாபாத் நகரம் ஆகும். இம்மாகாணம், ஆப்கானித்தானின் வடகிழக்கில் இந்து குஷ் மற்றும் ஆமூ தாரியா பகுதிகளுக்கிடையே அமைந்துள்ளது.

## புவியியல்
படாக்சான் மாகாணத்தின் வடக்கிலும் கிழக்கிலும் தாஜிகிஸ்தான் நாட்டின் கோர்னோ-படாக்சான் தன்னாட்சிப் பகுதி மற்றும் காட்லான் மாகாணத்தை எல்லையாகக் கொண்டது. இதன் மொத்தப் பரப்பளவு 44,059 சதுர கிலோ மீட்டராகும்.  இம்மாகாணத்தின் பெரும்பகுதிகள் இந்து குஷ் மற்றும் பாமிர் மலைத்தொடர்களுக்கிடையே அமைந்துள்ளது.

## பொருளாதாரம்
 
படாக்சான் மாகாணம், உலகப் பொருளாதாரத்தில் மிகவும் பின்தங்கிய பகுதிகளில் ஒன்றாகும். அபினி பயிரிடுவதன் மூலம் கிடைக்கும் வருவாயையே  இம்மாகாணத்தின் ஒரே பொருளாதாரமாகும். இம்மாகாணத்தின் சுரங்கங்களில் சிறிதளவு நீல நிற நவரத்தினக் கற்கள் வெட்டி எடுக்கப்படுகிறது. 

## மக்கள் தொகையியல்
படாக்சான் மாகாணத்தின் மொத்த மக்கள் தொகை 8,89,700 என மதிப்பிடப்பட்டுள்ளது.  இங்கு பேசப்படும் முக்கிய மொழிகள் பஷ்தூ மொழி, பாரசீக தாரி மொழி மற்றும் தாஜிக் மொழிகளாகும். சன்னி இசுலாமியர் அதிகம் வாழ்கின்றனர்.

## படாக்சான் மாகாணத்தின் மாவட்டங்கள்
# அர்காஞ்ச் குவா மாவட்டம்
# ஆர்கோ மாவட்டம்
# பாஹாராக் மாவட்டம்
# தாரயீயும் மாவட்டம்
# தர்வாசு மாவட்டம்
# தர்வாசி பாலா மாவட்டம்
# பைசாபாத் மாவட்டம்
# இஷ்காசிம் மாவட்டம்
# ஜுரும் மாவட்டம்
# காஷ் மாவட்டம்
# கவான் மாவட்டம்
# கிஷிம் மாவட்டம்’
# கோகிஸ்தான் மாவட்டம்
# கப் அப் மாவட்டம்
# குரான் வா முஞ்சன் மாவட்டம்
# ராக் மாவட்டம்
# ஷாக்ரி புசூர்க் மாவட்டம்
# சிக்னான் மாவட்டம்
# சீக்கி மாவட்டம்
# சுஹதா மாவட்டம்
# தாகாப் மாவட்டம்
# திஷ்கான் மாவட்டம்
# வாக்ஹான் மாவட்டம்
# உர்தூஜ் மாவட்டம்
# யாப்தாலி சுப்லா மாவட்டம்
# யாம்கான் மாவட்டம்
# யவான் மாவட்டம்
# சிபாக் மாவட்டம்

## இதனையும் காண்க
* ஆப்கானிஸ்தானின் மாகாணங்கள்

## மேற்கோள்கள்

பகுப்பு:ஆப்கானித்தானின் மாகாணங்கள்
டி டபிள்யூ ஏ வானூர்தி 1

**கண்டங்களுக்கிடையேயான மற்றும் மேற்கத்திய ஏர்வேஸ் வானூர்தி 1 (டிடபிள்யூஏ 1)** (*Transcontinental and Western Airways Flight 1 (TWA 1*)  அமெரிக்க வடகிழக்கு மாநிலமான பென்சில்வேனியாவின் ஒன்றிய நகரம் (*Uniontown*) அருகேயுள்ள, ஏமாற்றும் மலை (*Cheat Mountain*) யின் மீது மோதி விபத்துக்குள்ளானது. 1936-ம் ஆண்டு, ஏப்ரல் மாதம் 7-நாளன்று, வட அமெரிக்காவின் கிழக்கு நேர வலயத்தின்படி சுமார் காலை 10:20 மணியளவில் நிகழ்ந்த இவ்விபத்தில் 12 பேர்கள் மாண்டனர், 2 பேர்கள் காயங்களோடு மீண்டனர்.

## மேற்கோள்கள்

பகுப்பு:1936 இல் வானூர்தி விபத்துகளும் நிகழ்வுகளும்
காரைக்கால் கைலாசநாதர் கோயில்

**காரைக்கால் கைலாசநாதர் கோயில்** என்பது புதுச்சேரி மாவட்டத்தில் காரைக்காலில் அமைந்துள்ள சிவாலயம் ஆகும். இச்சிவாலயத்தின் மூலவர் கயிலாசநாதர், அம்பாள் சுந்தராம்பாள் என்று அழைக்கப்படுகின்றனர். தீர்த்தம் சந்திரபுஷ்கரணி என்று அழைக்கப்படுகிறது. இதனை காரைக்கால் அம்மையார் குளம் என்றும் அழைக்கின்றனர்.

இச்சிவாலயத்தில் பிரம்மோட்ச விழாவில் பஞ்சமூர்த்தி வீதியுலா. பஞ்சமூர்த்தி அபிசேகம், வாகனங்களில் சுவாமிகள் வீதியுலா ஆகியவை நடைபெறுகின்றன. இச்சிவாலயத்தின் தேரானது கோயிலிருந்து புறப்பட்டு பாரதியார் வீதி, கென்னடியார் வீதி, மாதாகோயில் வீதி ஆகிய வீதிகள் வழியாக சென்று கோயிலை அடைகிறது.

## ஆதாரங்கள்


பகுப்பு:காரைக்கால் மாவட்டத்திலுள்ள சிவன் கோயில்கள்
1456

**1456** (**[[ரோம எண்ணுருக்கள்|MCDLVI]]**) பழைய யூலியன் நாட்காட்டியில் வியாழக்கிழமை ஆரம்பமான ஒரு நெட்டாண்டாகும்.

## நிகழ்வுகள்
* மே 18 &ndash; 15,000 படைகளுடன் உதுமானியர்கள் அல்பேனியாவைத் தாக்கினர். ஆனால் ஜியார்ச் காசுட்டியரின் சிறிய படைகளால் தோற்கடிக்கப்பட்டனர்.
* ஜூன் 9 &ndash; ஹேலியின் வால்வெள்ளி தோன்றியது.
* சூலை 7 &ndash; ஜோன் ஆஃப் ஆர்க் உயிருடன் எரித்துக் கொல்லப்பட்டு 25 ஆண்டுகளின் பின்னர் அவர் குற்றமற்றவராக அறிவிக்கப்பட்டார்.
* அல்வைசு கடமோஸ்டோ கேப் வர்டி தீவுகளைக் கண்டுபிடித்தார்.
* சியாம் மலாக்கா அரசின் மீது படை எடுத்தது.

## பிறப்புகள்
* உமர் ஷேக் மிர்ஸா II, பெர்கானா பள்ளத்தாக்கின் ஆட்சியாளராக இருந்தவர் (இ. 1494)

## இறப்புகள்

## மேற்கோள்கள்